als_Latn dik_Latn sag_Latn
Asport- Pas pothuajse një viti ka përfunduar eksperienca e Diego Armando Maradonas në Dubai.
Pibe de Oro është shkarkuar në fakt nga drejtimi i skuadrës Al-Wasl sëbashku me stafin e tij. Klubi arab e ka komunikuar nëpërmjet Twitter këtë lajm. Vendim me të vërtetë surprizues duke parë që, vetëm një muaj më parë, presidenti i ri i klubit, Muhamed Ben Fahd e kishte rikonfirmuar edhe për një tjetër sezon. Argjentinasi përfiton një rrogë prej 5.5 milionë euro në sezon, plus dhe shumë përfitime të tjera sic ishte vendosja në dispozicion të tij të një avioni privat. Maradona ka mbyllur sezonin e tij të parë me një vend të tetë zhgënjyes. “ Këshilli administrative ka vendosur në mbledhjen e tij të brenshme të largojë nga drejtimi skuadrës trajnerin argjentinas Diego Armando Maradona”, është shprehur në tekstin e klubit Al-Wals që është shpërndarë në Twitter. Në këto javët e fundit, ka kujtuar shtypi argjentinas, Maradona mendohet se ka pasur disa përplasje të ndryshme me drejtuesit e Al-Wasl për shkak të kërkesave të tij për të përforcuar skuadrën me lojtarë cilësorë.
You must be logged in to post a comment Login
als_Latn als_Latn eng_Latn